ระเบียบสำนักงานคณะกรรมการป้องกันระเบียบสำนักงานคณะกรรมการป้องกันและปราบปรามยาเสพติดว่าด้วยการให้ความคุ้มครองแก่พยานในคดียาเสพติดพ.ศ. ๒๕๔๗ อาศัยอำนาจตามความในมาตรา๑๑ และมาตรา ๑๒ แห่งพระราชบัญญัติป้องกันและปราบปรามยาเสพติด พ.ศ. ๒๕๑๙ซึ่งแก้ไขเพิ่มเติมโดยพระราชบัญญัติป้องกันและปราบปรามยาเสพติด (ฉบับที่ ๔) พ.ศ.๒๕๔๕ ประกอบกับมาตรา ๖ แห่งพระราชบัญญัติคุ้มครองพยานในคดีอาญา พ.ศ. ๒๕๔๖อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๓๖ มาตรา ๓๗ มาตรา ๔๘ มาตรา ๕๐มาตรา ๒๓๗ และมาตรา ๒๓๘ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายเลขาธิการคณะกรรมการป้องกันและปราบปรามยาเสพติด ออกระเบียบไว้ดังนี้ข้อ๑ ระเบียบนี้เรียกว่า ระเบียบสำนักงานคณะกรรมการป้องกันและปราบปรามยาเสพติดว่าด้วยการให้ความคุ้มครองแก่พยานในคดียาเสพติด พ.ศ. ๒๕๔๗ข้อ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในระเบียบนี้พยาน หมายความว่าพยานบุคคลซึ่งจะมาให้หรือได้ให้ข้อเท็จจริงต่อพนักงานผู้มีอำนาจสืบสวนคดีอาญาพนักงานผู้มีอำนาจสอบสวนคดีอาญาพนักงานผู้มีอำนาจฟ้องคดีอาญาหรือศาลในการดำเนินคดีอาญา รวมทั้งผู้ชำนาญการพิเศษแต่มิให้หมายความรวมถึงจำเลยที่อ้างตนเองเป็นพยานความปลอดภัย หมายความว่า ความปลอดภัยในชีวิตร่างกาย อนามัย เสรีภาพ ชื่อเสียง ทรัพย์สิน หรือสิทธิอย่างหนึ่งอย่างใดของพยานทั้งก่อน ขณะและหลังมาเป็นพยานคุ้มครอง หมายความว่ามาตรการทั่วไปในการคุ้มครองพยานตามพระราชบัญญัติคุ้มครองพยานในคดีอาญา พ.ศ. ๒๕๔๖สำนักงาน หมายความว่าสำนักงานคณะกรรมการป้องกันและปราบปรามยาเสพติดเลขาธิการ หมายความว่า เลขาธิการคณะกรรมการป้องกันและปราบปรามยาเสพติดเจ้าพนักงาน หมายความว่าข้าราชการในสังกัดสำนักงานที่เลขาธิการแต่งตั้งให้เป็นเจ้าพนักงานเพื่อปฏิบัติการตามพระราชบัญญัติป้องกันและปราบปรามยาเสพติดพ.ศ. ๒๕๑๙คำร้อง หมายความว่าการร้องขอของพยานหรือบุคคลอื่นใดซึ่งมีประโยชน์เกี่ยวข้องที่ขอให้เจ้าพนักงานให้ความคุ้มครองตามที่เห็นเป็นการสมควรแก่พยานหรือสามีภริยา ผู้บุพการีผู้สืบสันดานของพยานหรือบุคคลอื่นที่มีความสัมพันธ์ใกล้ชิดกับพยานคำขอ หมายความว่าการขอของพยานหรือบุคคลอื่นใดซึ่งมีประโยชน์เกี่ยวข้อง หรือพนักงานผู้มีอำนาจสืบสวนคดีอาญาพนักงานผู้มีอำนาจสอบสวนคดีอาญาพนักงานผู้มีอำนาจฟ้องคดีอาญาหรือศาลซึ่งขอให้เจ้าพนักงานช่วยให้ความคุ้มครองแก่พยานหรือสามี ภริยา ผู้บุพการีผู้สืบสันดานของพยานหรือบุคคลอื่นที่มีความสัมพันธ์ใกล้ชิดกับพยานตามความจำเป็นคณะกรรมการ หมายความว่าคณะกรรมการกลั่นกรองการให้ความคุ้มครองพยานข้อ๔ ให้เลขาธิการรักษาการตามระเบียบนี้หมวด ๑บททั่วไป ข้อ๕ในคดีตามกฎหมายเกี่ยวกับยาเสพติดที่พยานหรือสามี ภริยา ผู้บุพการีผู้สืบสันดานของพยานหรือบุคคลอื่นที่มีความสัมพันธ์ใกล้ชิดกับพยานอาจไม่ได้รับความปลอดภัยพยานหรือบุคคลดังกล่าวนั้นอาจได้รับความคุ้มครองตามที่เห็นเป็นการสมควรจากเจ้าพนักงานเมื่อพยานหรือบุคคลอื่นใดซึ่งมีประโยชน์เกี่ยวข้องร้องขอต่อเจ้าพนักงานหรือเจ้าพนักงานหรือสำนักงานเห็นสมควรทั้งนี้ การร้องขอต้องได้รับความยินยอมของพยานหรือบุคคลดังกล่าวนั้นด้วยเว้นแต่กรณีพยานร้องขอให้คุ้มครองแก่พยานเองความยินยอมของพยานหรือบุคคลตามวรรคหนึ่งนั้นต้องเป็นความยินยอมที่ชัดแจ้งและเป็นลายลักษณ์อักษรพร้อมกับลายมือชื่อของพยานหรือบุคคลนั้นด้วยในกรณีที่พยานหรือบุคคลดังกล่าวไม่อาจให้ความยินยอมได้ ให้บุคคลดังต่อไปนี้เป็นผู้ให้ความยินยอม(๑)กรณีพยานหรือบุคคลตามวรรคหนึ่งเป็นผู้เยาว์ ให้บิดา มารดา เป็นผู้ให้ความยินยอมเว้นแต่ไม่มีบิดา มารดาหรือบิดา มารดาให้ความยินยอมไม่ได้ให้ผู้แทนโดยชอบธรรมเป็นผู้ให้ความยินยอม(๒)กรณีพยานหรือบุคคลตามวรรคหนึ่งเป็นผู้ไร้ความสามารถให้ผู้อนุบาลเป็นผู้ให้ความยินยอม(๓)กรณีพยานหรือบุคคลตามวรรคหนึ่งเป็นผู้เสมือนไร้ความสามารถให้ผู้พิทักษ์เป็นผู้ให้ความยินยอมในการร้องขอตามวรรคหนึ่งให้พยานหรือบุคคลอื่นใดซึ่งมีประโยชน์เกี่ยวข้องยื่นคำร้องพร้อมสำเนาบัตรประจำตัวประชาชนสำเนาทะเบียนบ้านของพยานหรือบุคคลนั้นเอกสารหรือหลักฐานอื่นใดที่เกี่ยวข้องซึ่งเจ้าพนักงานหรือสำนักงานกำหนดต่อเจ้าพนักงานเพื่อพิจารณาโดยเร็ว ทั้งนี้ในกรณีจำเป็นอาจยื่นต่อสำนักงานก็ได้ในกรณีเจ้าพนักงานเห็นสมควรให้ความคุ้มครองแก่พยานหรือบุคคลดังกล่าวตามวรรคหนึ่งให้เจ้าพนักงานยื่นคำร้องพร้อมเอกสารหรือหลักฐานตามวรรคสามต่อสำนักงานเพื่อพิจารณาโดยเร็วการยื่นคำร้องตามวรรคสามหรือวรรคสี่ให้พยานหรือผู้ที่มีประโยชน์เกี่ยวข้องหรือเจ้าพนักงานยื่นด้วยตนเองหรือยื่นทางไปรษณีย์ลงทะเบียนตอบรับ หรือมอบฉันทะให้ผู้อื่นยื่นด้วยตนเองแทน ทั้งนี้ คำร้องนั้นให้เป็นไปตามแบบ ป.ป.ส.๔๗ ๑๐๑ ท้ายระเบียบนี้ข้อ๖ ภายใต้บังคับข้อ ๕เจ้าพนักงานหรือสำนักงานจะพิจารณาให้ความคุ้มครองตามที่เห็นเป็นการสมควรได้ต่อเมื่อปรากฏข้อเท็จจริงว่าคดีตามกฎหมายเกี่ยวกับยาเสพติดนั้นเป็นคดีที่มีความสำคัญหรือเลขาธิการเห็นสมควรและเจ้าพนักงานได้ดำเนินการสืบสวนเองหรือร่วมดำเนินการสืบสวนกับพนักงานฝ่ายปกครองหรือตำรวจหรือเจ้าพนักงานตามกฎหมายว่าด้วยการป้องกันและปราบปรามยาเสพติดซึ่งอยู่ในสังกัดหน่วยงานอื่นเท่านั้นข้อ๗เมื่อเจ้าพนักงานได้รับคำร้องตามข้อ ๕ ให้พิจารณาส่งคำร้องนั้นต่อสำนักงานโดยเร็วแต่ไม่เกินสิบห้าวันนับแต่วันที่ได้รับคำร้องนั้นและเมื่อสำนักงานออกใบรับคำร้องแล้วให้เจ้าพนักงานนั้นส่งหรือมอบสำเนาใบรับคำร้องนั้นแก่ผู้ยื่นคำร้องภายในสิบห้าวันนับแต่วันที่ได้รับใบรับคำร้องเมื่อสำนักงานได้รับคำร้องตามข้อ๕ หรือคำร้องตามวรรคหนึ่ง ให้พิจารณาส่งคำร้องนั้นต่อคณะกรรมการพิจารณาโดยเร็วแต่ไม่เกินสิบห้าวันนับแต่วันที่ได้รับคำร้องนั้นและให้สำนักงานออกใบรับคำร้องให้แก่พยาน หรือบุคคลอื่นใดซึ่งมีประโยชน์เกี่ยวข้องหรือเจ้าพนักงาน แล้วแต่กรณี ซึ่งได้ยื่นคำร้องไว้ตามข้อ ๕ ทั้งนี้ให้ถือว่าคำร้องดังกล่าวได้ยื่นไว้ต่อเจ้าพนักงานหรือสำนักงานแล้วนับแต่วันที่สำนักงานได้ออกใบรับคำร้องนั้นใบรับคำร้องตามวรรคสองนั้นอย่างน้อยต้องมีรายละเอียดดังต่อไปนี้(๑)ชื่อ นามสกุลของพยานหรือบุคคลอื่นใดซึ่งมีประโยชน์เกี่ยวข้อง(๒)ภูมิลำเนาหรือที่อยู่ที่สามารถติดต่อได้ของพยานหรือบุคคลอื่นใดซึ่งมีประโยชน์เกี่ยวข้อง(๓)วัน เดือน ปี และเวลาที่สำนักงานรับคำร้อง(๔)ทะเบียนเลขที่ที่รับคำร้องข้อ๘ในกรณีจำเป็นเร่งด่วนและมีเหตุอันสมควร ก่อนคณะกรรมการพิจารณาคำร้องตามข้อ๕ หรือคำขอตามข้อ ๑๐ เจ้าพนักงานหรือสำนักงานแล้วแต่กรณีโดยอนุมัติเลขาธิการอาจให้ความคุ้มครองตามที่เห็นเป็นการสมควรแก่พยานหรือสามี ภริยา ผู้บุพการีผู้สืบสันดานของพยานหรือบุคคลอื่นที่มีความสัมพันธ์ใกล้ชิดกับพยานได้เมื่อเลขาธิการมีคำสั่งในภายหลังเป็นประการใดให้เจ้าพนักงานหรือสำนักงานปฏิบัติตามคำสั่งนั้น ทั้งนี้ไม่กระทบกระเทือนถึงการอันใดที่เจ้าพนักงานหรือสำนักงานได้กระทำเพื่อประโยชน์ในการคุ้มครองพยานหรือบุคคลดังกล่าวนั้นข้อ๙ในการดำเนินการเกี่ยวกับการรับคำร้องตามข้อ ๕ หรือคำขอตามข้อ ๑๐ให้เจ้าพนักงานหรือสำนักงานดำเนินการโดยลับ เว้นแต่กรณีมีเหตุจำเป็นและสมควรโดยเจ้าพนักงานหรือสำนักงานได้จดรายงานไว้ในคำร้องหรือคำขอนั้นข้อ๑๐ในกรณีที่พนักงานผู้มีอำนาจสืบสวนคดีอาญาพนักงานผู้มีอำนาจสอบสวนคดีอาญาพนักงานผู้มีอำนาจฟ้องคดีอาญาหรือศาลเห็นสมควรหรือเมื่อพยานหรือผู้ซึ่งมีประโยชน์เกี่ยวข้องได้ร้องขอต่อบุคคลดังกล่าวให้จัดให้พยานหรือสามีภริยา ผู้บุพการีผู้สืบสันดานของพยานหรือบุคคลอื่นที่มีความสัมพันธ์ใกล้ชิดกับพยานอยู่ในความคุ้มครองตามที่เห็นเป็นการสมควรแต่เนื่องจากมีความจำเป็นจะต้องขอให้เจ้าพนักงานช่วยให้ความคุ้มครองแก่พยานหรือสามีภริยา ผู้บุพการีผู้สืบสันดานของพยานหรือบุคคลอื่นที่มีความสัมพันธ์ใกล้ชิดกับพยานนั้นให้บุคคลดังกล่าวนั้นขอต่อเจ้าพนักงานหรือสำนักงานโดยเร็ว โดยยื่นคำขอต่อเจ้าพนักงานหรือสำนักงานตามแบบ ป.ป.ส. ๔๗ ๑๐๒ ท้ายระเบียบนี้การดำเนินการเกี่ยวกับคำขอตามวรรคหนึ่งนั้นให้นำความในข้อ ๕ ข้อ ๗ ข้อ ๘ และข้อ ๙ มาใช้บังคับโดยอนุโลมข้อ๑๑ในการดำเนินการเกี่ยวกับค่าตอบแทนและค่าใช้จ่ายของพยาน หรือสามี ภริยาผู้บุพการีผู้สืบสันดานของพยานหรือบุคคลอื่นที่มีความสัมพันธ์ใกล้ชิดกับพยานตามระเบียบนี้ให้ถือปฏิบัติตามระเบียบที่กระทรวงยุติธรรมกำหนดโดยความเห็นชอบของกระทรวงการคลังหมวด ๒คณะกรรมการกลั่นกรองการให้ความคุ้มครองพยาน ข้อ๑๒ให้มีคณะกรรมการกลั่นกรองการให้ความคุ้มครองพยานประกอบด้วยรองเลขาธิการซึ่งเลขาธิการมอบหมายเป็นประธานกรรมการผู้อำนวยการสำนักปราบปรามยาเสพติด ผู้อำนวยการสำนักตรวจสอบทรัพย์สินคดียาเสพติดผู้อำนวยการสำนักงานป้องกันและปราบปรามยาเสพติดภาคซึ่งเลขาธิการเห็นสมควรเป็นรายกรณี บุคคลที่เลขาธิการเห็นสมควร เป็นกรรมการและผู้อำนวยการกองนิติการเป็นกรรมการและเลขานุการและข้าราชการในสำนักงานซึ่งเลขาธิการมอบหมายเป็นกรรมการและผู้ช่วยเลขานุการให้คณะกรรมการมีหน้าที่ในการพิจารณาคำร้องหรือคำขอที่ยื่นตามระเบียบนี้และมีความเห็นเสนอเลขาธิการว่าควรให้ความคุ้มครองตามคำร้องหรือคำขอหรือไม่ในการนี้ให้คณะกรรมการมีอำนาจ ดังต่อไปนี้(๑)มีหนังสือเรียกผู้ยื่นคำร้องหรือคำขอ พยาน หรือสามี ภริยา ผู้บุพการีผู้สืบสันดานของพยาน หรือบุคคลอื่นที่มีความสัมพันธ์ใกล้ชิดกับพยานหรือบุคคลอื่นใด ๆ ให้มาให้ถ้อยคำหรือให้ส่งเอกสารหรือหลักฐานใดมาเพื่อประกอบการพิจารณา(๒)แต่งตั้งคณะทำงานเพื่อดำเนินการใดที่เกี่ยวกับอำนาจหน้าที่ของคณะกรรมการข้อ๑๓ เมื่อคณะกรรมการได้รับคำร้องหรือคำขอจากสำนักงานให้คณะกรรมการพิจารณาและมีความเห็นพร้อมเหตุผลว่าสมควรให้ความคุ้มครองตามคำร้องหรือช่วยตามคำขอหรือไม่โดยเร็วแต่ไม่เกินสิบห้าวันนับแต่วันได้รับคำร้องหรือคำขอในการประชุมคณะกรรมการทุกครั้งต้องมีกรรมการมาประชุมไม่น้อยกว่ากึ่งจำนวนของจำนวนกรรมการทั้งหมดจึงจะเป็นองค์ประชุมและการวินิจฉัยชี้ขาดให้ถือเสียงข้างมากเว้นแต่ในกรณีคณะกรรมการมีความเห็นว่าสมควรให้ความคุ้มครองตามคำร้องหรือสมควรช่วยให้ความคุ้มครองตามคำขอหรือมีความเห็นว่าสมควรให้ผู้ยื่นคำร้องดำเนินการยื่นคำร้องต่อรัฐมนตรีว่าการกระทรวงยุติธรรมหรือผู้ซึ่งได้รับมอบหมายเพื่อขอใช้มาตรการพิเศษในการคุ้มครองพยานแทนการคุ้มครองตามระเบียบนี้ความเห็นดังกล่าวจะต้องเป็นความเห็นของกรรมการสองในสามของกรรมการที่มาประชุมให้คณะกรรมการเสนอความเห็นพร้อมเหตุผลตามวรรคหนึ่งต่อเลขาธิการเพื่อพิจารณามีคำสั่งให้จัดให้พยานหรือสามี ภริยา ผู้บุพการี ผู้สืบสันดานของพยานหรือบุคคลอื่นที่มีความสัมพันธ์ใกล้ชิดกับพยานอยู่ในความคุ้มครองตามคำร้องหรือให้ช่วยให้ความคุ้มครองแก่พยานหรือสามี ภริยา ผู้บุพการี ผู้สืบสันดานของพยานหรือบุคคลอื่นที่มีความสัมพันธ์ใกล้ชิดกับพยานตามคำขอ แล้วแต่กรณีหรือมีคำสั่งให้เจ้าพนักงานหรือสำนักงานดำเนินการให้ผู้ยื่นคำร้องนั้นได้ยื่นคำร้องต่อรัฐมนตรีว่าการกระทรวงยุติธรรมหรือผู้ซึ่งได้รับมอบหมายหมวด ๓การแจ้งเกี่ยวกับการให้หรือการช่วยให้ความคุ้มครอง ข้อ๑๔เมื่อเลขาธิการพิจารณาความเห็นของคณะกรรมการเกี่ยวกับการให้ความคุ้มครองตามคำร้องหรือการช่วยให้ความคุ้มครองตามคำขอแล้วแต่กรณี และมีคำสั่งเป็นประการใดแล้วให้สำนักงานแจ้งคำสั่งพร้อมเหตุผลและสิทธิการอุทธรณ์ให้แก่พยานหรือบุคคลอื่นใดซึ่งมีประโยชน์เกี่ยวข้อง หรือพนักงานผู้มีอำนาจสืบสวนคดีอาญาพนักงานผู้มีอำนาจสอบสวนคดีอาญา พนักงานผู้มีอำนาจฟ้องคดีอาญาหรือศาลทราบ ทั้งนี้ ให้เลขาธิการมีคำสั่งภายในสามสิบวันนับแต่วันที่สำนักงานได้รับคำร้องหรือคำขอแล้วแต่กรณีในกรณีที่เลขาธิการเห็นสมควรให้ความคุ้มครองตามคำร้องหรือให้ช่วยให้ความคุ้มครองตามคำขอให้เลขาธิการมีคำสั่งให้ความคุ้มครองหรือช่วยให้ความคุ้มครอง แล้วแต่กรณี ทั้งนี้ คำสั่งดังกล่าวอย่างน้อยต้องมีรายละเอียดดังต่อไปนี้(๑)ชื่อหน่วยงานที่ออกคำสั่ง(๒)วิธีการที่จะให้ความคุ้มครอง(๓)ระยะเวลาที่จะให้ความคุ้มครอง ซึ่งกำหนดวันเริ่มต้นและวันสิ้นสุดไว้อย่างชัดเจน(๔)เงื่อนไขการปฏิบัติของผู้ที่ได้รับความคุ้มครองทั้งก่อน ขณะ และภายหลังรวมทั้งความรับผิดอย่างใดๆที่อาจเกิดขึ้นเนื่องจากผู้ที่ได้รับความคุ้มครองนั้นฝ่าฝืนหรือไม่ปฏิบัติตามเงื่อนไขที่กำหนดไว้นั้น(๕)เจ้าพนักงานหรือผู้ที่มีหน้าที่รับผิดชอบในการคุ้มครอง(๖)สิทธิและเงื่อนไขการอุทธรณ์คำสั่งในการแจ้งคำสั่งตามวรรคหนึ่งให้เจ้าพนักงานส่งมอบด้วยตนเอง หรือสำนักงานส่งทางไปรษณีย์ลงทะเบียนตอบรับหมวด ๔การให้ความคุ้มครอง ข้อ๑๕วิธีการให้ความคุ้มครองพยานหรือสามี ภริยา ผู้บุพการีผู้สืบสันดานของพยานหรือบุคคลอื่นที่มีความสัมพันธ์ใกล้ชิดกับพยานนั้นให้เจ้าพนักงานปฏิบัติต่อพยานหรือบุคคลนั้นตามความเหมาะสมอย่างหนึ่งอย่างใดดังต่อไปนี้(๑)จัดให้อยู่ในอารักขา(๒)จัดให้อยู่หรือพักอาศัยในสถานที่ที่ปลอดภัย(๓)จัดให้มีการติดต่อ สอบถามความเป็นอยู่หรือตรวจสถานที่ที่อยู่หรือที่พักอาศัยอย่างสม่ำเสมอ(๔)ดำเนินการอื่นใดตามที่เลขาธิการเห็นสมควรข้อ๑๖ ในการคุ้มครองพยานหรือสามี ภริยาผู้บุพการี ผู้สืบสันดานของพยานหรือบุคคลอื่นที่มีความสัมพันธ์ใกล้ชิดกับพยานให้เจ้าพนักงานหรือผู้ที่มีหน้าที่รับผิดชอบดำเนินการด้วยความรอบคอบให้เหมาะสมแก่สถานะและสภาพของพยานหรือบุคคลดังกล่าวและความสำคัญแห่งคดี ทั้งนี้เจ้าพนักงานต้องจัดให้มีมาตรการปกปิดมิให้มีการเปิดเผยชื่อตัว ชื่อสกุล ที่อยู่ภาพ หรือข้อมูลอย่างอื่นที่สามารถระบุตัวพยานหรือบุคคลดังกล่าวได้และให้ถือปฏิบัติว่าข้อมูลดังกล่าวเป็นความลับของทางราชการในกรณีจำเป็นและเพื่อประโยชน์ในการคุ้มครองพยานเจ้าพนักงานหรือผู้ซึ่งมีหน้าที่รับผิดชอบอาจขอให้เจ้าพนักงานตำรวจหรือเจ้าหน้าที่อื่นช่วยให้ความคุ้มครองแก่พยานหรือสามีภริยา ผู้บุพการีผู้สืบสันดานของพยานหรือบุคคลอื่นที่มีความสัมพันธ์ใกล้ชิดกับพยานก็ได้แล้วรายงานให้เลขาธิการทราบ ทั้งนี้การขอนั้นให้เป็นไปตามระเบียบที่สำนักงานตำรวจแห่งชาติหรือหน่วยงานของเจ้าหน้าที่ที่จะขอให้ช่วยกำหนดไว้หมวด ๕การสิ้นสุดความคุ้มครอง ข้อ๑๗ การคุ้มครองพยานหรือสามี ภริยาผู้บุพการีผู้สืบสันดานของพยานหรือบุคคลอื่นที่มีความสัมพันธ์ใกล้ชิดกับพยานสิ้นสุดลงเมื่อมีเหตุอย่างหนึ่งอย่างใดดังต่อไปนี้(๑)พยานหรือบุคคลดังกล่าวร้องขอให้ยุติการคุ้มครอง หรือขอเพิกถอนความยินยอม ทั้งนี้ให้รวมถึงการเพิกถอนความยินยอมของผู้ให้ความยินยอมแทนด้วย(๒)พยานหรือบุคคลดังกล่าวฝ่าฝืนหรือไม่ปฏิบัติตามเงื่อนไขที่เลขาธิการกำหนดไว้ในคำสั่งคุ้มครองโดยไม่มีเหตุอันสมควร(๓)พฤติการณ์เกี่ยวกับความปลอดภัยของพยานหรือบุคคลดังกล่าวเปลี่ยนแปลงไปและกรณีไม่มีความจำเป็นจะต้องให้ความคุ้มครองอีกต่อไป เช่นพยานหรือบุคคลดังกล่าวถึงแก่ความตาย(๔)พยานไม่ให้การเป็นพยานโดยไม่มีเหตุสมควร(๕)ศาลมีคำพิพากษาถึงที่สุดให้ลงโทษพยานในความผิดฐานแจ้งข้อความอันเป็นเท็จความผิดฐานเบิกความอันเป็นเท็จในการพิจารณาคดีต่อศาลหรือความผิดฐานทำพยานหลักฐานอันเป็นเท็จอันเนื่องมาจากการเป็นพยานในคดีที่พยานได้รับความคุ้มครองข้อ๑๘ เมื่อปรากฏเหตุตามข้อ ๑๗ให้เจ้าพนักงานหรือผู้มีหน้าที่รับผิดชอบแจ้งสำนักงานเพื่อเสนอเลขาธิการพิจารณามีคำสั่งสิ้นสุดการคุ้มครองนั้นคำสั่งสิ้นสุดการคุ้มครองตามวรรคหนึ่งให้ทำเป็นหนังสือและอย่างน้อยต้องมีรายละเอียด ดังต่อไปนี้(๑)ชื่อ นามสกุลของผู้รับคำสั่ง และชื่อ นามสกุล พร้อมทั้งตำแหน่งของผู้ออกคำสั่ง(๒)วัน เดือน ปีที่มีคำสั่ง และวัน เดือน ปีที่คำสั่งมีผลบังคับ(๓)เหตุผลที่มีคำสั่ง(๔)เงื่อนไขการปฏิบัติตามคำสั่ง(๕)สิทธิและเงื่อนไขการอุทธรณ์คำสั่งข้อ๑๙ ให้เจ้าพนักงานหรือสำนักงานแล้วแต่กรณี แจ้งคำสั่งสิ้นสุดการคุ้มครองตามข้อ ๑๘ ให้พยานหรือสามี ภริยาผู้บุพการีผู้สืบสันดานของพยานหรือบุคคลอื่นที่มีความสัมพันธ์ใกล้ชิดกับพยานทราบโดยเร็วแต่ไม่เกินสิบห้าวันนับแต่วันที่มีคำสั่งให้นำความในข้อ๑๔ วรรคสาม มาใช้บังคับกับการแจ้งคำสั่งตามวรรคหนึ่งโดยอนุโลมข้อ๒๐ในกรณีที่พฤติการณ์เกี่ยวกับความปลอดภัยของพยานหรือสามี ภริยา ผู้บุพการีผู้สืบสันดานของพยานหรือบุคคลอื่นที่มีความสัมพันธ์ใกล้ชิดกับพยานได้เปลี่ยนแปลงไปจนไม่เหมาะสมหรือไม่อาจให้ความคุ้มครองต่อไปได้และจำเป็นต้องใช้มาตรการพิเศษในการคุ้มครองพยานให้เจ้าพนักงานหรือผู้มีหน้าที่รับผิดชอบรายงานเลขาธิการเพื่อพิจารณามีคำสั่งให้เจ้าพนักงานหรือสำนักงานดำเนินการให้ผู้ยื่นคำร้องนั้นได้ยื่นคำร้องต่อรัฐมนตรีว่าการกระทรวงยุติธรรมหรือผู้ซึ่งได้รับมอบหมายโดยเร็วให้ไว้ ณ วันที่ ๓๐กันยายน พ.ศ. ๒๕๔๗พลตำรวจตรีสมชาติ สว่างเนตรรองเลขาธิการคณะกรรมการป้องกันและปราบปรามยาเสพติดรักษาราชการแทนเลขาธิการคณะกรรมการป้องกันและปราบปรามยาเสพติด[เอกสารแนบท้าย]๑.คำร้องให้คุ้มครองพยาน (แบบ ป.ป.ส. ๔๗-๑๐๑)๒.คำขอให้ช่วยคุ้มครองพยาน (แบบ ป.ป.ส. ๔๗-๑๐๒)(ดูข้อมูลจากภาพกฎหมาย)ศุภกรณ/ผู้จัดทำ๓ ธันวาคม ๒๕๕๓[๑] ราชกิจจานุเบกษา เล่ม ๑๒๑/ตอนพิเศษ ๑๒๐ ง/หน้า ๑๙/๒๒ตุลาคม ๒๕๔๗